**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2021. június 22-i ülésére**

**Javaslat Városi Tanévnyitó ünnepség megrendezésével kapcsolatos döntés meghozatalára**

Szombathely Megyei Jogú Város Önkormányzata a Városi tanévnyitó ünnepség megrendezéséhez kapcsolódó költségekre (színes-diplomás pedagógusoknak virágcsokor, narrátor, rendezvényt szervező iskola támogatása) az Oktatási kiadások „Városi pedagógus nap, tanévnyitó ünnepség” tételsorán biztosított fedezetet. Az előirányzat felhasználásáról az Önkormányzat 2021. évi költségvetéséről szóló 7/2021. (II.25.) rendelet 12. § (6) bekezdésében kapott felhatalmazás alapján a Kulturális, Oktatási és Civil Bizottság jogosult dönteni. A tételsoron 500 e Ft előirányzat állt rendelkezésre, amelyből a Pedagógus nap kapcsán (narrátor 50.000,- Ft, pogácsa 11.550,- Ft, pezsgő 16.182,- Ft virágok 38.700,- Ft, reprezentációs kiadások adója 4.908,- Ft) összesen: 121.340,- Ft került felhasználásra, amelyhez kérem a Tisztelt Bizottság tudomásul vételét.

A 2021/2022. tanév ünnepélyes megnyitójára 2021. augusztus 31. napján a Művészeti Szakgimnázium és Technikumban kerül sor. Az ünnepség megszervezéséhez – az előző évek alapján – az alábbi összegek biztosítása szükséges:

|  |  |
| --- | --- |
| **Kiadás megnevezése** | **Összege** |
| Virágcsokor az emlékdiplomások részére (3 csokor) | 20.000,- Ft |
| Narrátor  | 50.000,- Ft |
| Pezsgő, pogácsa | 30.000,- Ft |
| Rendezvényt szervező iskola támogatása(Az Oktatási és Szociális Bizottság a 321/2016. (X.25.) OSzB. számú határozatában arról döntött, hogy a városi ünnepségeken - köztük a Városi Tanévnyitó ünnepségen - résztvevő köznevelési intézmények közreműködését 100-100 e Ft-tal támogatja.) | 100.000,- Ft |
| Összesen: | **200.000,- Ft** |

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2021. június „ ”

 **/: Dr. László Győző : /**

**HATÁROZATI JAVASLAT**

**…/2021. (VI.22.) KOCB. sz. határozat**

1. A Kulturális, Oktatási és Civil Bizottság az Önkormányzat 2021. évi költségvetéséről szóló 7/2021. (II.25.) önkormányzati rendelet 12. § (6) bekezdésében kapott felhatalmazás alapján a Városi Tanévnyitó ünnepség megrendezési költségeire az Oktatási kiadások „Városi pedagógus nap, tanévnyitó ünnepség” tételsora terhére 200.000, Ft-ot biztosít.
2. A Bizottság tudomásul veszi, hogy a Városi Pedagógus Nap költségeire az Oktatási kiadások „Városi pedagógus nap, tanévnyitó ünnepség” tételsora terhére összesen: 121.340,- Ft került felhasználásra.

**Felelősök:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** 2021. augusztus 31. /az 1. pont vonatkozásában/

 azonnal /a 2. pont vonatkozásában/